|  |
| --- |
| **Maanteeamet**Marten Leiteninfo@mnt.ee Meie .03.2015 nr 6-1/ |
|  |
|  |
|  |
|  |

**Lehmja küla Rukki tee kinnistute muutmise ja Liivatee katastriüksuse ning lähiala detailplaneeringu kooskõlastamine**

Käesolevaga esitame Teile kooskõlastamiseks Rae Vallavalitsuse 17.09.2013 korraldusega nr 967 algatatud Lehmja küla Rukki tee kinnistute muutmise ja Liivatee katastriüksuse ning lähiala detailplaneeringu.

Planeeritav ala asub Lehmja külas Lauda ja Rukki tee ääres. Juurdepääs toimub Lauda ja Rukki teelt. Planeeringuala suurus on *ca* 69 ha.

Detailplaneeringu koostamise eesmärgiks on muuta Rae Vallavolikogu 11.12.2007 otsusega nr 340 kehtestatud Lehmja küla Tallinna-Tartu-Võru-Luhamaa maantee ääres asuva Assaku aleviku ja Lauda tee vahele jääva ala detailplaneeringut Rukki tee 4, 6, 6a, 8, 10, 12, 13, 13a, 13b, 14, 15, 17 ja 19 kruntide osas. Määrata hoonestustingimused, ehitusõigus ja juurdepääsud, lahendada tehnovõrkudega varustamine ning haljastus. Detailplaneeringuga tehakse ettepanek puurkaevu sanitaarkaitsevööndi vähendamiseks, Kurna oja ehituskeeluvööndi vähendamiseks, arheoloogiamälestiste kaitsevööndi vähendamiseks ning olemasolevate kõrgepinge õhuliinide ning maakaabelliinide ümbertõstmiseks.

Detailplaneeringu eesmärk on kooskõlas kehtiva Rae valla üldplaneeringuga, kus alale on ette nähtud tootmis- ja ärimaa juhtotstarve.

Lisaks on detailplaneeringu menetlust puudutava informatsiooniga ja dokumentidega võimalik tutvuda Rae valla GIS-süsteemi planeeringute rakenduses <http://gis.rae.ee/>.

Teie poolt 16.12.14 nr 15-4/14-00241/637 kirjaga esitatud lähtekohad ja tähelepanekud on lisatud detailplaneeringu koosseisu.

Lugupidamisega

/allkirjastatud digitaalselt/

Priit Põldmäe

Abivallavanem

Lisad: Detailplaneeringu seletuskiri, põhijoonis ja kontaktvööndi analüüs.

Kadri Randoja 605 6783